एक्ट्रेस सोनम कपूर अपनी अगली फिल्म पैडमैन की तैयारी कर रही है। इस फिल्म में उनके साथ अक्षय ​कुमार और राधिका आप्टे होंगे। आर बाल्की द्वारा निर्देशित यह फिल्म तमिलनाडु के रहने वाले अरुणाचलम मुरुगनाथम के जीवन पर आधारित है। मुरुगनाथम पैडमैन के नाम से भी जाने जाते हैं। मुरुगनाथम ने ग्रामीण क्षेत्रों में रहने वाली महिलाओं को सस्ता सैनेटरी नैपकिन उपलब्ध करवाया। अक्षय कुमार फिल्म में उन्हीं का किरदार निभाएंगे और राधिका उनकी पत्नी के रोल में दिखेंगी। इस फिल्म के काफी सीन्स इंदौर में शूट किए जा रहे हैं और जल्द ही सोनम भी टीम के साथ जुड़ेगीं।